Silvia Caballol

Silvia Caballol Clemente (Suria, Bartzelona, Katalunia, 1983ko uztailaren 26a) bartzelonar psikologo kliniko eta idazlea da.

 Biografia 
Bartzelonako Unibertsitate Autonomoan ikasketak egin ondoren, Psikologo kliniko titulua lortu zuen. Graduondoko bat egin zuen Osasunaren Psikologian, unibertsitate berean.

2015. urtean eleberri erotikoak argitaratzen hasi zen, eta satanismo gaia ere bazegoen bere lanetan. Caballol luzaroan bizi izan zen Bartzelonan. Ondoren, Marokora joan zen senarrarekin eta hiru seme-alabekin. Dibortziatu zenean, Manresara jian zen bizitzera.

Xavier Novell Solsonako gotzainarekin izandako harreman sentimentalarengatik egin zen ezaguna mundu osoan, hark 2021eko abuztuaren 23an arrazoi pertsonalengatik uko egin baitzion gotzain izateari. Harremanari buruzko informazioa lehen aldiz Religión  Digital webgunean argitaratu zen. Urte bereko azaroaren 22an zibiletik ezkondu zen bikotea Bartzelonako Suria herrian, Caballolen jaioterrian.

2022ko apirilaren 7an bi neskato biki erditu zituen, Coaner eta Míriam izenekoak. 2024ko apirilean, Frantzisko aita santuaren dispentsa bati esker, Elizaz ezkondu zen Novellekin.

 Liburuak 
Caballolek bi liburu argitaratu zituen:

 Caballol, S. (2016). Trilogía amnesia. Lacre. ISBN 9788416815937. 
 Caballol, S. (2017). El infierno en la lujuria de Gabriel. Ediciones Albores-Fco. Javier Boniquito Agudo. ISBN 9788417072193. 

 Erreferentziak 

 Kanpo estekak 

Kategoria:Bartzelonarrak
Kategoria:Emakume psikologoak
Kategoria:XXI. mendeko emakume idazleak
Kategoria:Kataluniako idazleak
Kategoria:Gaztelaniazko idazleak
Kategoria:Bartzelonako Unibertsitate Autonomoko ikasleak